ระเบียบคณะกรรมการจัดสรรที่ดินจังหวัดอุดรธานี ว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการ สาธารณูปโภคล่าช้ากว่าเวลาที่กำหนด พ.ศ. 2558 
ระเบียบคณะกรรมการจัดสรรที่ดินจังหวัดอุดรธานี
ระเบียบคณะกรรมการจัดสรรที่ดินจังหวัดอุดรธานี
ว่าด้วยการกำหนดอัตราค่าปรับกรณีที่ชำระเงินค่าบำรุงรักษา
และการจัดการสาธารณูปโภคล่าช้ากว่าเวลาที่กำหนด
พ.ศ. ๒๕๕๘
 

อาศัยอำนาจตามความในมาตรา
๑๔ (๔) มาตรา ๕๐ แห่งพระราชบัญญัติการจัดสรรที่ดิน พ.ศ. ๒๕๔๓ และเพื่อให้เป็นไปตามระเบียบคณะกรรมการจัดสรรที่ดินกลาง
ว่าด้วยการกำหนดค่าใช้จ่าย หลักเกณฑ์และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภค
และการจัดทำบัญชี พ.ศ. ๒๕๔๕ คณะกรรมการจัดสรรที่ดินจังหวัดอุดรธานี
จึงกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าที่กำหนดไว้
ดังต่อไปนี้

ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดอุดรธานี ว่าด้วยการกำหนดอัตราค่าปรับกรณีที่ชำระเงินค่าบำรุงรักษาและการจัดการสาธารณูปโภคล่าช้ากว่าเวลาที่กำหนด
พ.ศ. ๒๕๕๘

ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ให้กำหนดอัตราค่าปรับกรณีที่เจ้าของที่ดินแปลงย่อยในโครงการจัดสรรที่ดินชำระเงินค่าใช้จ่ายในการบำรุงรักษาและการจัดการสาธารณูปโภคล่าช้ากว่าเวลาที่กำหนดดังนี้
(๑) ที่ดินที่ใช้เพื่อประกอบการอุตสาหกรรม
และที่ดินที่ใช้เพื่อประกอบการพาณิชยกรรมต้องชำระค่าปรับในอัตราที่นิติบุคคลกำหนด
แต่ต้องไม่เกินร้อยละสิบห้าของจำนวนเงินที่ค้างชำระ
(๒)
ที่ดินที่ใช้เพื่อเกษตรกรรม
ที่ดินที่ใช้เพื่อที่อยู่อาศัยและที่ดินเปล่าต้องชำระค่าปรับในอัตราที่นิติบุคคลกำหนด
แต่ต้องไม่เกินร้อยละสิบของจำนวนเงินที่ค้างชำระ
ทั้งนี้
ให้ปฏิบัติตามระเบียบคณะกรรมการจัดสรรที่ดินกลาง ว่าด้วยการกำหนดค่าใช้จ่าย หลักเกณฑ์
และวิธีการจัดเก็บค่าใช้จ่ายในการบำรุงรักษาและการจัดการสาธารณูปโภค
และการจัดทำบัญชี


ประกาศ ณ วันที่ ๑๖
ธันวาคม พ.ศ. ๒๕๕๘
ชยาวุธ จันทร
ผู้ว่าราชการจังหวัดอุดรธานี
ประธานกรรมการจัดสรรที่ดินจังหวัดอุดรธานี







ปริยานุช/จัดทำ
๕ กันยายน ๒๕๕๙

ปุณิกา/ตรวจ
๕ ตุลาคม ๒๕๕๙


























[๑] ราชกิจจานุเบกษา
เล่ม ๑๓๓/ตอนพิเศษ ๑๙๖ ง/หน้า ๑๔/๒ กันยายน ๒๕๕๙